ai4bharat/Pralekha huggingface dataset:
ప్రధాన మంత్రి కార్యాలయం
కోజికోడ్ లో విమాన ప్రమాదం కారణం గా ప్రాణనష్టం వాటిల్లడం పట్ల దు:ఖాన్ని వ్యక్తం చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ కోజికోడ్ లో విమాన ప్రమాదం కారణం గా వాటిల్లిన ప్రాణనష్టం వాటిల్లడం పట్ల దు:ఖాన్ని వ్యక్తం చేశారు.
‘‘కోజికోడ్ లో విమాన ప్రమాదం జరగడం బాధ పెట్టింది. ఆప్తుల ను కోల్పోయిన వారి యొక్క శోకం లో నేను కూడా పాలుపంచుకొంటున్నాను. ఈ ఘటన లో గాయపడ్డ వారు వీలయినంత త్వరగా కోలుకోవాలని ఆకాంక్షిస్తున్నాను. తాజా స్థితి ని గురించి కేరళ ముఖ్యమంత్రి @vijayanpinarayi గారి తో మాట్లాడాను. అధికారిగణం ఘటన స్థలాని కి చేరుకొని, బాధితుల కు అన్ని విధాల సహాయాన్ని అందిస్తున్నారు’’ అని ఒక ట్వీట్ లో ప్రధాన మంత్రి పేర్కొన్నారు.
Pained by the plane accident in Kozhikode. My thoughts are with those who lost their loved ones. May the injured recover at the earliest. Spoke to Kerala CM @vijayanpinarayi Ji regarding the situation. Authorities are at the spot, providing all assistance to the affected.
— Narendra Modi  August 7, 2020
(
ఆర్థిక మంత్రిత్వ శాఖ
ద్వైపాక్షిక సమాచార మార్పిడి మరింత సులభతరానికి సీబీఐసీ, సీబీడీటీ ఒప్పందం
రెండు సంస్థల మధ్య సమాచార మార్పిడి కోసం ప్రత్యక్ష పన్నుల కేంద్ర బోర్డు  మరియు పరోక్ష పన్నులు, కస్టమ్స్ కేంద్ర బోర్డు మంగళవారం ఒక అవగాహన ఒప్పందాన్ని  కుదుర్చుకున్నాయి. ఈ ఒప్పందంపై సీబీడీటీ ఛైర్మెన్ శ్రీ ప్రమోద్ చంద్ర మోడీ, సీబీఐసీ ఛైర్మన్ శ్రీ ఎం. అజిత్ కుమార్లు సంతకం చేశారు. రెండు సంస్థలకు చెందిన సీనియర్ అధికారుల సమక్షంలో ఈ కార్యక్రమం జరిగింది. తాజా ఒప్పందం 2015లో సీబీడీటీ మరియు పూర్వపు సెంట్రల్ బోర్డ్ ఆఫ్ ఎక్సైజ్ అండ్ కస్టమ్స్  మధ్య కుదిరిన అవగాహన ఒప్పందాన్ని అధిగమించి ఇకపై అమలులోకి రానుంది. 2015 ఏడాదిలో రెండు సంస్థలు ఒక
ఒప్పందం కుదుర్చుకన్నప్పటికీ అప్పటి నుంచి పలు కీలక పరిణామాలు చోటు చేసుకున్నాయి. కొత్తగా జీఎస్టీని ప్రవేశపెట్టడం, జీఎస్టీఎన్ను చేర్చడం మరియు సెంట్రల్ బోర్డ్ ఆఫ్ ఎక్సైజ్ అండ్ కస్టమ్స్ విభాగం పేరును సెంట్రల్ బోర్డ్ ఆఫ్ ఇన్డైరెక్ట్ ట్యాక్సెస్ మరియు కస్టమ్స్గా  మార్చడం వంటి పరిణామాలు చోటు చేసుకున్నాయి. తాజాగా అత్యాధునిక సాంకేతిక పరిజ్ఞానం యొక్క పురోగతితో సహా మారిన పరిస్థితులను ఈ రోజు చేసుకున్న అవగాహన ఒప్పందంలో చేర్చబడ్డాయి. ఈ అవగాహన ఒప్పందం సీబీడీటీ మరియు సీబీఐసీ మధ్య ఆటోమేటిక్ మరియు క్రమం తప్పకుండా సమాచారాన్ని పంచుకునేందుకు వీలు కల్పిస్తుంది. క్రమం తప్పకుండా డేటా మార్పిడితో పాటు, సీబీడీటీ మరియు సీబీఐసీ కూడా ఒకదానితో ఒకటి, అభ్యర్థన మరియు ఆకస్మిక ప్రాతిపదికన, ఆయా సంస్థలు కలిగి ఉన్న సంబంధిత సమాచారాన్ని డేటాబేస్ను వాడుకొనే వీలు కలుగనుంది. ఈ అవగాహన ఒప్పందం సంతకం చేసిన తేదీ నుండి ఇది అమల్లోకి వస్తుంది. సీబీడీటీ మరియు సీబీఐసీ సంస్థలు ఇప్పటికే ఉన్న వివిధ యంత్రాంగాల ద్వారా సహకరించుకుంటున్నాయి. వాటికి ఇది కొనసాగుతున్న చొరవగా ఉండనుంది.
డేటా ఎక్స్ఛేంజ్ స్టీరింగ్ గ్రూప్ ఏర్పాటు..
సమాచార మార్పిడి స్థితిని సమీక్షించేందుకు గాను డేటా ఎక్స్ఛేంజ్ స్టీరింగ్ గ్రూప్ కూడా ఈ చొరవ కింద ఏర్పాటు చేయబడింది. ఇది సమాచార మార్పిడి స్థితిని సమీక్షించడానికి మరియు డేటా పంచుకొనే వ్యవస్థ యొక్క ప్రభావాన్ని మరింత మెరుగు పరచడానికి గాను చర్యలు తీసుకుంటుంది. ఈ అవగాహన ఒప్పందం సీబీడీటీ మరియు సీబీఐసీ ల మధ్య సహకారం మరియు సమన్విత చర్యల విషయమై కొత్త శకానికి నాంది పలుకనుంది.
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్యంపై భారత్-అమెరికా డైలాగ్ -2021
4వ భారత్-అమెరికా హెల్త్ డైలాగ్ ను ఉద్దేశించి ప్రసంగించిన కేంద్ర ఆరోగ్య, కుటుంబ సంక్షేమ శాఖ మంత్రి
"మన రెండు దేశాల మధ్య సహయోగం- సైంటిఫిక్ ఆవిష్కారణ, ప్రపంచ వ్యాప్తంగా ఆరోగ్య రంగంలో ఎదురయ్యే సవాళ్ల నిర్వహణను మరింత ముందుకు తీసుకెళ్తుంది": డాక్టర్ భారతి ప్రవీణ్ పవార్
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు తమ మంత్రిత్వ శాఖలో భారతదేశం ఆతిథ్యం ఇచ్చిన 4 వ ఇండో-యుఎస్ హెల్త్ డైలాగ్ ప్రారంభ సెషన్లో ప్రసంగించారు.
యుఎస్ డిపార్ట్మెంట్ ఆఫ్ హెల్త్ అండ్ హ్యూమన్ సర్వీసెస్  లో గ్లోబల్ అఫైర్స్ కార్యాలయం డైరెక్టర్ శ్రీమతి లాయిస్ పేస్ ఈ సంభాషణ కోసం యుఎస్ ప్రతినిధి బృందానికి నాయకత్వం వహిస్తున్నారు. ఆసియా మరియు పసిఫిక్, యుఎస్ డిపార్ట్మెంట్  లో గ్లోబల్ అఫైర్స్ కార్యాలయం డైరెక్టర్ శ్రీమతి మిచెల్ మెక్కానెల్ పాల్గొన్నారు. డాక్టర్ మిచెల్ వోల్ఫ్, శ్రీమతి డయానా ఎం. బెన్సైల్ కూడా దీనిలో హాజరయ్యారు.
అలాగే కేంద్ర ఆరోగ్య శాఖ కార్యదర్శి శ్రీ రాజేష్ భూషణ్, బయోటెక్నాలజీ విభాగం కార్యదర్శి డాక్టర్ రేణు స్వరూప్, ఇండియన్ కౌన్సిల్ ఫర్ మెడికల్ రీసెర్చ్  డైరెక్టర్ జనరల్ డాక్టర్ బలరాం భార్గవ, మంత్రిత్వ శాఖలోని ఇతర సీనియర్ అధికారులు ఆరోగ్య శాఖ కార్యదర్శి ఈ కార్యక్రమంలో పాల్గొన్నారు.
రెండు దేశాల మధ్య ఆరోగ్య రంగంలో కొనసాగుతున్న బహుళ సహకారాలపై చర్చించడానికి రెండు రోజుల డైలాగ్ ఒక వేదికగా ఉపయోగపడుతుంది. ఈ దశ చర్చల కోసం ప్రణాళిక చేసిన అంశాల ప్రకారం ఎపిడెమియోలాజికల్ పరిశోధన మరియు నిఘా, వ్యాక్సిన్ అభివృద్ధి, వన్ హెల్త్, జూనోటిక్ మరియు వెక్టర్ ద్వారా సంక్రమించే వ్యాధులు, ఆరోగ్య వ్యవస్థలు మరియు ఆరోగ్య విధానాలు మొదలైన వాటిని బలోపేతం చేయడానికి సంబంధించిన సమస్యలను కలిగి ఉంటాయి.
కోవిడ్-19 మహమ్మారి సమయంలో ఇరుపక్షాల మధ్య పరస్పర సంఘీభావాన్ని మంత్రి ఈ కార్యక్రమం ముందుంచారు. ఇక్కడ ఇరుపక్షాలు తమ నిరంతర మద్దతును అందించాయి. కోవిడ్ -19 వ్యాక్సిన్ను అభివృద్ధి చేయడానికి యుఎస్ ఆధారిత ఏజెన్సీలతో సహకరించే భారతీయ వ్యాక్సిన్ కంపెనీలలో కనిపించే ఔషధాలు, చికిత్సలు, వ్యాక్సిన్ అభివృద్ధికి సంబంధించి పరిశోధన, అభివృద్ధిలో భారతదేశం మరియు యుఎస్ సహకారాన్ని మెరుగుపరిచిన తీరును ఆమె ప్రశంసించారు.
మానసిక ఆరోగ్యంపై 2020 లో సంతకం చేసిన అవగాహన ఒప్పందాన్ని గుర్తు చేసిన మంత్రి, ఇరు దేశాల మధ్య ఆరోగ్య రంగంలో మెరుగైన సహకారాన్ని మరియు ద్వైపాక్షిక సంబంధాలను బలోపేతం చేసినట్లు వివరించారు. భారత ఆరోగ్య మరియు కుటుంబ సంక్షేమ మంత్రిత్వ శాఖ, అమెరికా ఆరోగ్య మరియు మానవ సేవల శాఖ మధ్య మరో అవగాహన ఒప్పందం ఖరారు అయింది. ఆరోగ్య భద్రత వంటి సమస్యలను కవర్ చేసే సహకారానికి సంబంధించిన ప్రధాన అంశాలు మరియు భద్రత; అంటువ్యాధులు మరియు అంటువ్యాధులు కాని వ్యాధులు; హెల్త్ సిస్టమ్స్; మరియు ఆరోగ్య విధానం.
ప్రపంచ ఆరోగ్య ముప్పుల ముందస్తు శాస్త్రీయ ఆవిష్కరణ మరియు నిర్వహణలో సహాయపడటానికి దేశాల మధ్య బాగా రూపొందించిన మరియు ధృవీకరించబడిన శాస్త్రీయ విధానాల ప్రస్తావన వచ్చింది. అంటు వ్యాధులను నివారించడానికి మరియు నియంత్రించడానికి ఈ అభివృద్ధి చెందుతున్న ప్రాంతాలపై దృష్టి పెట్టవలసిన అవసరాన్ని డాక్టర్ పవార్ పునరుద్ఘాటించారు. ఆవిష్కరణల ద్వారా ఆరోగ్య వ్యవస్థల అసమానతలపై పోరాడటానికి ప్రభుత్వ, ప్రైవేట్ రంగం కలిసి పనిచేయాలని, ఆ సామర్థ్యాలను మిళితం చేయాలని కూడా ఆమె స్పష్టం చేశారు.
భారతదేశం, అమెరికాలోని బహుళ ఏజెన్సీలతో ఆరోగ్య ఎజెండాలో భాగస్వామ్య పరిధిని విస్తృతం చేయడానికి ఉపయోగపడే వివరణాత్మక చర్చల కోసం పాల్గొనే వారందరికీ ఈ వేదిక ఒక అవకాశాన్ని అందిస్తుందని ఆమె తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో 33.28 కోట్లకు పెరిగిన టీకా డోసుల పంపిణీ
గత 24 గంటల్లో 45,951 కొత్త కోవిడ్ కేసులు; ప్రస్తుతం చికిత్సలో ఉన్న కేసులు 5,37,064; మొత్తం కేసుల్లో ఇవి 1.77% మాత్రమే
వరుసగా 3 రోజులుగా కొత్త కేసులు 50 వేల లోపే
రోజువారీ పాజిటివిటీ 2.34%; 23 రోజులుగా 5% లోపే
దేశవ్యాప్తంగా ఇచ్చిన కోవిడ్ టీకా డోసులు నిన్న 33 కోట్లు దాటాయి. 44,33,853 శిబిరాల ద్వారా33,28,54,527 టీకాలిచ్చినట్టు ఈ ఉదయం 7 గంటలకు సమాచారం. గత 24 గంటలలో 36,51,983 టీకా డోసుల పంపిణీ జరిగింది.
|
|
ఆరోగ్య సిబ్బంది
|
|
మొదటి డోస్
|
|
1,02,08,162
|
|
రెండో డోస్
|
|
72,43,081
|
|
కోవిడ్ యోధులు
|
|
మొదటి డోస్
|
|
1,74,84,539
|
|
రెండో డోస్
|
|
94,80,633
|
|
18-44 వయోవర్గం
|
|
మొదటి డోస్
|
|
9,00,61,716
|
|
రెండో డోస్
|
|
20,87,331
|
|
45-59వయోవర్గం
|
|
మొదటి డోస్
|
|
8,82,70,464
|
|
రెండో డోస్
|
|
1,59,11,279
|
|
60 ఏళ్ళు పైబడ్డవారు
|
|
మొదటి డోస్
|
|
6,79,88,719
|
|
రెండో డోస్
|
|
2,41,18,603
|
|
మొత్తం
|
|
33,28,54,527
సార్వత్రిక కోవిడ్ టీకాల కార్యక్రమం 2021 జూన్ 16న ప్రారంభం కాగా కేంద్ర ప్రభుత్వం దీని వేగం పెంచటంతోబాటు పరిధి విస్తరించాలని నిర్ణయించి దేశవ్యాప్తంగా అమలులోపెట్టింది.
గత 24 గంటలలో దేశవ్యాప్తంగా 45,951 కొత్త కోవిడ్ కేసులు నమోదయ్యాయి. అలా 50 వేల లోపు కేసులు రావటం వరుసగా ఇది మూడో రోజు. కేంద్ర, రాష్ట్ర ప్రభుత్వాల ఉమ్మడి కృషితోనే ఇది సాధ్యమైంది.
చికిత్సలో ఉన్న కేసుల సంఖ్య క్రమేణా తగ్గటం కూడా చూస్తున్నాం. ప్రస్తుతం 5,37,064 మంది కోవిడ్ చికిత్సలో ఉన్నారు. గత 24 గంటలలో వీరి సంఖ్య నికరంగా 15,595 తగ్గింది. మొత్తం పాజిటివ్ కేసులలో చికిత్సలో ఉన్నది 1.77% మాత్రమే.
కోవిడ్ బారినుంచి బైటపడుతున్న వారి సంఖ్య బాగా పెరుగుతూ ఉండటంతో రోజువారీ కొత్త కేసులకంటే కోలుకున్నవారి సంఖ్యే ఎక్కువగా ఉంటోంది. గత 48 రోజులుగా ఇదే ధోరణి కనబడుతోంది. గత 24 గంటలలో 60,729 మంది కోలుకున్నారు. అంతకు ముందు కంటే 14,778 మంది ఎక్కువగా కోలుకోవటం గమనార్హం.
కరోనా సంక్షోభం మొదలైనప్పటినుంచి ఇప్పటిదాకా 2,94,27,330 మంది కోలుకోగా గత 24 గంటల్లో 60,729 మంది కోలుకున్నారు. దీంతో దేశవ్యాప్తంగా కోలుకున్నవారి శాతం పెరుగుతూ ప్రస్తుతం అది 96.92% అయింది.
దేశవ్యాప్తంగా కోవిడ్ పరీక్షల సామర్థ్యం బాగా పెరగగా, గత 24 గంటల్లో 19,60,757 పరీక్షలు జరిపారు. దీంతో దేశవ్యాప్తంగా ఇప్పటివరకు 41.01 కోట్లకు పైగా  పరీక్షలు జరిగాయి. ఒకవైపు పరీక్షల సామర్థ్యం పెరుగుతూ ఉండగా ఇంకోవైపు పాజిటివిటీ తగ్గుతూ వస్తోంది. వారపు పాజిటివిటీ 2.69% నమోదు కాగా రోజువారీ పాజిటివిటీ ఈ రోజు 2.34% గా నమోదైంది ఇది గత 23 రోజులుగా 5% లోపే ఉంటోంది.
(
ప్రధాన మంత్రి కార్యాలయం
నేశనల్ ప్లాట్ ఫార్మ్ ఫార్ డిజాస్టర్ రిస్క్ రిడక్షన్ యొక్క మూడో సదస్సు నుమార్చి నెల 10 వ తేదీ న ప్రారంభించనున్న ప్రధాన మంత్రి
ఈ సదస్సు కు ‘‘బిల్డింగ్ లోకల్ రిజిలియన్స్ ఇన్ ఎ చేంజింగ్ క్లయిమేట్ ’’ ఇతివృత్తం గా ఉంది
ప్రధాన మంత్రి శ్రీ నరేంద్ర మోదీ 2023 మార్చి నెల 10వ తేదీ న సాయంత్రం పూట 4 గంటల 30 నిమిషాల కు న్యూ ఢిల్లీ లోని విజ్ఞాన్ భవన్ లో నేశనల్ ప్లాట్ ఫార్మ్ ఫార్ డిజాస్టర్ రిస్క్ రిడక్షన్  యొక్క మూడో సదస్సు ను ప్రారంభించనున్నారు. ‘‘బిల్డింగ్ లోకల్ రిజిలియన్స్ ఇన్ ఎ చేంజింగ్ క్లయిమేట్ ’’  అనేది ఈ ప్లాట్ ఫార్మ్ యొక్క మూడో సదస్సు తాలూకు ప్రధాన ఇతివృత్తం గా ఉంది.
ఈ కార్యక్రమం లో, సుభాష్ చంద్ర బోస్ ఆపద ప్రబంధన్ పురస్కార్ గ్రహీతల ను ప్రధాన మంత్రి అభినందించనున్నారు. 2023 వ సంవత్సరం పురస్కార విజేతలు గా ఒడిశా స్టేట్ డిజాస్టర్ మేనిజ్ మెంట్ ఆథారిటి  మరియు మిజోరమ్ కు చెందిన లుంగ్ లేయి ఫైర్ స్టేశన్ లు నిలచాయి. వైపరీత్య సంబంధి నష్ట భయాన్ని తగ్గించే రంగం లో కొత్త కొత్త ఆలోచన లు, కార్యక్రమాలు, పరికరాలు మరియు సాంకేతికత ను కళ్ళ కు కట్టేటటువంటి ఒక ప్రదర్శన ను కూడా ప్రధాన మంత్రి ప్రారంభిస్తారు.
వైపరీత్యాల సంబంధి నష్టభయాన్ని తగ్గించే రంగం లో పరస్పరం సంభాషణలకు మార్గాన్ని సుగమం చేయడం, అనుభవాల ను, ఉద్దేశాల ను, ఆలోచనల ను వెల్లడించుకోవడం తో పాటు గా కార్యాచరణ ప్రధానమైనటువంటి పరిశోధన మరియు అవకాశాల అన్వేషణ ల కోసం భారతదేశ ప్రభుత్వం ఏర్పాటు చేసిన ఒక బహుళ భాగస్వాముల తో కూడిన ఒక సంస్థ యే ఎన్ పిడిఆర్ఆర్.
ప్రధాన మంత్రి కార్యాలయం
బాపూజీతోపాటు దండి యాత్రలో పాల్గొన్నవారికి ప్రధానమంత్రి నివాళి
ప్రధానమంత్రి శ్రీ నరేంద్ర మోదీ ఇవాళ బాపూజీతోపాటు దండి యాత్రలో పాల్గొన్న వారిందరికీ శ్రద్ధాంజలి ఘటించారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“బాపూజీకి దండి యాత్రలో పాల్గొన్న ప్రతి ఒక్కరికీ నా నివాళి. మన దేశ చరిత్రలో ఇదొక కీలక పరిణామం. వివిధ రకాల అన్యాయాలను, ఆగడాలను నిరసిస్తూ కృతనిశ్చయంతో సాగించిన పోరాటానికి ఇదొక నిదర్శనంగా ప్రజల హృదయాల్లో చిరస్థాయిగా నిలిచిపోతుంది” అని ప్రధానమంత్రి పేర్కొన్నారు.
రహదారి రవాణా, హైవేల మంత్రిత్వ శాఖ
ఆర్థిక మందగమనం నుంచి బయట పడేందుకు బస్ మరియు కార్ ఆపరేటర్లకు పూర్తి మద్ధతు లభిస్తుందని హామీ ఇచ్చిన శ్రీ గడ్కరీ
దేశంలో ఉండే బస్సు, కారు ఆపరేటర్ల సమస్యల గురించి ప్రభుత్వానికి పూర్తిగా అవగాహన ఉందని, వారి సమస్యలు తీర్చేందుకు పూర్తిగా ప్రభుత్వం సహకరిస్తుందని కేంద్ర రోడ్డు రవాణా మరియు రహదారులు, ఎం.ఎస్.ఎం.ఈ. శాఖల మంత్రి శ్రీ నితిన్ గడ్కరీ హామీ ఇచ్చారు. కోవిడ్ -19 మహమ్మారి సృష్టిస్తున్న క్లిష్ట పరిస్థితుల్లో దేశ ఆర్థిక వ్యవస్థను గాడిలో పెట్టేందుకు నిరంతరం శ్రమిస్తున్న ప్రధాని, ఆర్థిక మంత్రితో తాను క్రమం తప్పకుండా మాట్లాడుతున్నానని తెలిపారు.
బస్ అండ్ కార్ ఆపరేటర్స్ కాన్ఫెడరేషన్ ఆఫ్ ఇండియా సభ్యులను ఉద్దేశించి వీడియో కాన్ఫరెన్స్ ద్వారా ప్రసగించిన శ్రీ గడ్కరీ, రవాణా మరియు రహదారులను పునరుద్ధరించడం ప్రజల్లో విశ్వాసాన్ని కలిగించడంలో మేలి అడుగు అని తెలిపారు. కొన్ని మార్గదర్శకాలతో ప్రజా రవాణా త్వరలో ప్రారంభమౌతుందని ఆయన తెలిపారు. అయినప్పటికీ బస్సులు మరియు కార్లను నడుపుతున్నప్పుడు సామాజిక దూరాన్ని నిర్వహించడం మరియ హ్యాండ్ వాష్, శానిటైజింగ్, ఫేస్ మాస్క్ వంటి అన్ని భద్రతా చర్యలు అవలంబించాలని ఆయన సూచించారు.
ఈ సందర్భంగా వారు లేవనెత్తిన ప్రశ్నలకు స్పందించిన శ్రీ గడ్కరీ, తక్కువ ప్రభుత్వ నిధులతో ప్రైవేట్ భాగస్వామ్యంలో నడుస్తున్న లండన్ ప్రజా రవాణా నమూనాను అవలంబించడంపై తమ మంత్రిత్వ శాఖ పరిశీలిస్తోందని తెలిపారు. భారతీయ బస్సు మరియు ట్రక్ ల బాడీల పేలవమైన ప్రమాణాలను కూడా ఆయన ఎత్తి చూపారు. ఇది 5 నుంచి 7 సంవత్సరాలు మాత్రమే పని చేస్తాయని, అలా కాకుండా యూరోపియన్ నమూనాలు దాదాపు 15 ఏళ్ళు చెక్కు చెదరవని తెలిపారు. అందుకే మంచి పద్ధతులు అవలంబించడం మీద అందరూ దృష్టి పెట్టాలని శ్రీ గడ్కరీ నొక్కి చెప్పారు. ఇది దీర్ఘకాలంలో దేశీయ పరిశ్రమలకు ఆర్థికంగా లాభసాటిగా ఉంటుందని అన్నారు.
ప్రస్తుతం కోవిడ్ మహమ్మారి వల్ల ఎదురౌతున్న సవాళ్ళ నేపథ్యంలో భారత మార్కెట్ యొక్క కఠినమైన ఆర్థిక పరిస్థితి గురించి తనకు అవగాహన ఉందని మంత్రి తెలిపారు. కానీ, దాన్ని ఎదుర్కొనేందుకు వాటాదారులంతా కలిసి పని చేయాల్సిన అవసరం ఉందని అన్నారు. ప్రపంచ పరిశ్రమల నుంచి భారతదేశం వైపు చూస్తున్న మంచి వ్యాపార అవకాశాలను ఆయన ఈ సందర్భంగా ఉద్ఘాటించారు. చైనా మార్కెట్ నుంచి బయట పడేందుకు ప్రయత్నిస్తున్న ఆ విదేశీ కంపెనీలను భారత్ కు ఆహ్వానించడాన్ని అవకాశంగా భారత పరిశ్రమ వినియోగించుకోవాలని తెలిపారు. ప్రస్తుతం కరోనాతో ఒకటి, ఆర్థిక మందగమనంతో మరొకటి రెండు యుద్ధాలను దేశ ప్రజలు చేస్తున్నారని, ఈ రెండు యుద్ధాలను దేశం గెలిచి తీరుతుందని విశ్వాసం వ్యక్తం చేశారు.
వడ్డీ చెల్లింపు మినహాయింపులను విస్తరించడం, ప్రజా రవాణాను పునఃప్రారంభించడం, జీవిత పరిమితిని పొడగించడం, రాష్ట్ర పన్నులను వాయిదా వేయడం, ఎం.ఎస్.ఎం.ఈ. ప్రయోజనాలను విస్తరించడం, బీమా పాలసీ చెల్లుబాటును విస్తరించడం మొదలైన వాటితో సహా ప్రజా రవాణా పరిస్థితిని మెరుగు పరిచేందుకు ఈ సమాఖ్య సభ్యులు అనేక సూచనలు చేశారు.
ప్రధాన మంత్రి కార్యాలయం
ఇజ్రాయిల్ ప్రధానమంత్రిగా పదవీ బాధ్యతలు చేపట్టిన యెయిర్ లాపిడ్కు అభినందనలు తెలిపిన ప్రధానమంత్రి శ్రీనరేంద్ర మోదీ
ఇజ్రాయిల్ ప్రధానమంత్రిగా బాధ్యతలు చేపట్టిన, హిజ్ ఎక్సలెన్సీ యెయిర్ లాపిడ్కు ప్రధానమంత్రి శ్రీనరేంద్ర మోదీ అభినందనలు తెలిపారు. అలాగే హిజ్ ఎక్సలెన్సీ నఫ్తలి బెన్నెట్ భారత్ కు నిజమైన స్నేహితుడుగా ఉన్నారని అంటూ ఆయనకు కృతజ్ఞతలు తెలిపారు.
ఇందుకు సంబంధించి వరుస ట్వీట్లు చేస్తూ ప్రధానమంత్రి,
"హిజ్ ఎక్సలెన్సీ యెయిర్లాపిడ్ ఇజ్రాయిల్ ప్రధానమంత్రిగా బాధ్యతలు చేపట్టినందుకు హృదయపూర్వక అభినందనలు. ఇరుదేశాల మధ్య పూర్తి స్థాయి దౌత్యసంబంధాలు ఏర్పడి 30 సంవత్సరాలు అవుతున్న సందర్భంగా మన మధ్య వ్యూహాత్మక భాగస్వామ్యాన్ని మరింత ముందుకు తీసుకుపోయేందుకు ఎదురుచూస్తున్నాను" అని ప్రధానమంత్రి తమ సందేశంలో తెలిపారు.
అలాగే, "హిజ్ ఎక్సలెన్సీ నఫ్తాలిబెన్నెట్, భారతదేశానికి నిజమైన స్నేహితుడిగా ఉన్నందుకు వారికి కృతజ్ఞతలు , మన మధ్య ఫలవంతమైన చర్చల జ్ఞాపకాలను నేను గుర్తుచేసుకుంటున్నాను. మీ నూతన పాత్రలో మీరు విజయం సాధించాలని కోరుకుంటున్నాను" అని ప్రధానమంత్రి తమ సందేశంలో పేర్కొన్నారు.
ప్రధాన మంత్రి కార్యాలయం
అన్ని ప్రగతి పరామితులను సాధించిన తెహ్రీ ప్రజల కృషికి ప్రధానమంత్రి అభినందన
ప్రగతి పరామితుల రీత్యా ఉత్తరాఖండ్ను దేశంలోనే అగ్రస్థానాన నిలపడంలో తెహ్రీ ప్రజల కృషి, అంకితభావాలను ప్రధానమంత్రి శ్రీ నరేంద్ర మోదీ ప్రశంసించారు.
దీనిపై ఎంపీ శ్రీమతి మాలా రాజ్యలక్ష్మి షా ట్వీట్కు స్పందిస్తూ పంపిన సందేశంలో:
“ఈ విజయం సాధించడం ఎంతో గర్వకారణం. దీనిపై తెహ్రీలోని నా సోదర సోదరీమణులందరికీ నా అశేష అభినందనలు. అభివృద్ధి దిశగా మీ కృషికి, అంకితభావానికి ఈ విజయం నిదర్శనం” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
లోథాల్ లోని నేషనల్ మారిటైమ్ హెరిటేజ్ కాంప్లెక్స్ పనుల పురోగతిని అక్టోబర్ 18వ తేదీన సమీక్షించనున్న - ప్రధానమంత్రి
భారతదేశ గొప్ప, వైవిధ్యమైన సముద్ర వారసత్వాన్ని గొప్పగా ప్రదర్శించనున్న - ఎన్.ఎమ్.హెచ్.సి.
ఒక వైవిధ్యమైన అంతర్జాతీయ పర్యాటక కేంద్రంగా అభివృద్ధి చెందనున్న - ఎన్.ఎమ్.హెచ్.సి.
దాదాపు 3, 500 కోట్ల రూపాయలతో రూపుదిద్దుకోనున్న - ఎన్.ఎమ్.హెచ్.సి. ప్రాజెక్టు
గుజరాత్ లోని లోథాల్ లో నేషనల్ మారిటైమ్ హెరిటేజ్ కాంప్లెక్స్ కు చెందిన క్షేత్ర స్థాయి పనుల పురోగతిని ప్రధాన మంత్రి శ్రీ నరేంద్ర మోదీ 2022 అక్టోబర్, 18వ తేదీ సాయంత్రం 5 గంటలకు దృశ్య మాధ్యమం ద్వారా సమీక్షిస్తారు. అనంతరం, ఈ సందర్భాన్ని పురస్కరించుకుని ప్రధానమంత్రి ప్రసంగిస్తారు.
హరప్పా నాగరికత లోని ప్రముఖ నగరాల్లో ఒకటైన "లోథాల్" ఇప్పుడు ఒక పురాతన మానవ నిర్మిత డాక్ యార్డ్ ఆవిష్కరణకు కూడా ప్రసిద్ధి చెందింది. లోథాల్ లోని ఈ సముద్ర వారసత్వ ప్రాంగణం - చారిత్రక సంస్కృతి, వారసత్వాలకు తగిన నివాళిగా నిలుస్తుంది.
భారతదేశ గొప్ప, వైవిధ్యమైన సముద్ర వారసత్వాన్ని ప్రదర్శించడంతో పాటు, లోథాల్ ను ఒక ప్రపంచ స్థాయి అంతర్జాతీయ పర్యాటక కేంద్రంగా ఉద్భవించడానికి అనువైన ఒక వైవిధ్యమైన ప్రాజెక్టుగా లోథాల్ లోని నేషనల్ మారిటైమ్ హెరిటేజ్ కాంప్లెక్స్  ను అభివృద్ధి చేయడం జరుగుతోంది. ఈ ప్రాజెక్ట్ ద్వారా పర్యాటక సామర్ధ్యం పెరగడంతో పాటు, ఈ ప్రాంత ఆర్థికాభివృద్ధి కూడా పెరుగుతుంది.
2022 మార్చి నెలలో ప్రారంభమైన ఈ కాంప్లెక్స్ ను దాదాపు 3,500 కోట్ల రూపాయలతో అభివృద్ధి చేస్తున్నారు. హరప్పా వాస్తుశిల్పం, జీవనశైలిని పునఃసృష్టి చేయడానికి లోథాల్ మినీ రిక్రియేషన్; మెమోరియల్ థీమ్ పార్క్, మారిటైమ్ & నేవీ థీమ్ పార్క్, క్లైమేట్ థీమ్ పార్క్, అడ్వెంచర్ & అమ్యూజ్మెంట్ థీమ్ పార్క్ పేరుతో నాలుగు థీమ్ పార్కులు; ప్రపంచంలోనే ఎత్తైన లైట్ హౌస్ మ్యూజియం; హరప్పా కాలం నుండి ఇప్పటి వరకు భారతదేశ సముద్ర వారసత్వాన్ని గొప్పగా ప్రదర్శించే పద్నాలుగు గ్యాలరీలు; రాష్ట్రాలు, కేంద్రపాలిత ప్రాంతాల విభిన్న సముద్ర వారసత్వాన్ని ప్రదర్శించే సముద్ర తీర రాష్ట్రాల పెవిలియన్; వంటి అనేక వినూత్నమైన, ప్రత్యేక ఆకర్షణలు ఈ కాంప్లెక్స్ లో ఉంటాయి.
ఆర్థిక మంత్రిత్వ శాఖ
ప్రజా సంక్షేమం కోసం రూపొందించిన సంస్కరణల అమలు గడువు 2021 ఫిబ్రవరి 15 వరకు పొడిగింపు
సంస్కరణలు అమలు చేసే రాష్ట్రాలకు రుణ పరిమితి పెంపు
సంస్కరణలు అమలు చేసే రాష్ట్రాలకు పెట్టుబడులకు అదనపు ఆర్ధిక సహకారం
ఒకో రంగంలో కొన్ని సంస్కరణలను అమలు చేసిన 11 రాష్ట్రాలు
వివిధ రంగాలలో ప్రజలకు ప్రయోజనం కలిగించడానికి రూపొందించిన సంస్కరణలను అమలు చేయడానికి విధించిన గడువును ఆర్థిక మంత్రిత్వ శాఖలోని ఖర్చుల విభాగం పొడిగించింది. 2021 ఫిబ్రవరి 15 వ తేదీలోగా సంస్కరణల అమలు చేసినట్టు సంబంధిత సంస్థ ద్వారా నివేదిక అందించే రాష్ట్రాలు సంస్కరణల అమలుకు సంబంధించిన ప్రయోజనాలను పొందడానికి అర్హత సాధిస్తాయి.
రాష్ట్రాలు సంస్కరణలను అమలు చేయడానికి కేంద్ర ప్రభుత్వం నాలుగు ముఖ్యమైన రంగాలను గుర్తించింది.
ఎ ) ఒక దేశం ఒకే రేషన్ కార్డు వ్యవస్థను అమలుచేయడం
బి ) వ్యాపారం సులభతరం చేయదానికి సంస్కరణలు
సి) స్థానిక పట్టణ సంస్థ / వినియోగ సంస్కరణలు
డి ) విధ్యుత్ రంగంలో సంస్కరణలు
ఈ సంస్కరణల అమలుకు సంబంధించిన సమాచారాన్ని రాష్ట్రాలకు 2020 మే 17వ తేదీన తెలియజేయడం జరిగింది.
ఈ సంస్కరణలను అమలు చేసే రాష్ట్రాలు రెండు రకాల ప్రయోజనాలను పొందడానికి అర్హత సాధిస్తాయి. ఒక సంస్కరణను అమలు చేసే రాష్ట్రాలకు వాటి స్థూల రాష్ట్ర దేశీయ ఉత్పత్తిలో 0. 25 శాతం మొత్తానికి సమానమైన అదనపు రుణాలను సేకరించడానికి అర్హత సాధిస్తాయి. ఈ సౌకర్యం కింద నాలుగు సంస్కరణలను అమలు చేసే రాష్ట్రాలకు 2. 14 లక్షల కోట్ల రూపాయలు అందుబాటులో ఉంటాయి.
కొవిడ్-19 వల్ల ఏర్పడిన పరిస్థితి నుంచి బయటపడడానికి రాష్ట్రాల రుణ పరపతిని వాటి స్థూల రాష్ట్ర దేశీయ ఉత్పత్తిలో రెండు శాతం అదనంగా సేకరించడానికి అనుమతి ఇవ్వాలని కేంద్ర ప్రభుత్వం 2020 మే నెలలో నిర్ణయించింది. ఈ నిర్ణయం వల్ల రాష్ట్రాలకు 4. 27 లక్షల కోట్ల రూపాయల వరకు సేకరించడానికి అవకాశం కలిగింది. ఈ మొత్తంలో సగం మొత్తాన్ని సంస్కరణల అమలుతో ముడి పెట్టడం జరిగింది. ప్రజల సంక్షేమం కోసం రూపొందించిన సంస్కరణలను అమలు చేసేలా రాష్ట్రాలను ప్రోత్సహించడానికి ఈ నిర్ణయం తీసుకోవడం జరిగింది.
నాలుగు సంస్కరణలలో మూడు సంస్కరణలను అమలు చేసే రాష్ట్రాలు ' రాష్ట్రాలకు మూలధన ఆర్ధిక సహాయం అందించడానికి రూపొందించిన పథకం 'కింద సహకారం అందించడానికి 2,000 కోట్ల రూపాయలను కేటాయించడం జరిగింది.
ఆత్మ నిర్భర్ భారత్ ప్యాకేజ్ 2 కింద కేంద్ర ఆర్ధిక మంత్రి ఈ పథకాన్ని 2020 అక్టోబర్ 12వ తేదీన ప్రకటించారు. కొవిడ్- 19 వల్ల పన్నుల వసూళ్లు తగ్గి ఆదాయ లోటును ఎదుర్కొంటున్న రాష్ట్రాలకు సహకారం అందించాలన్న లక్ష్యంతో కేంద్రం ఈ పథకాన్ని రూపొందించింది. ఈ పథకానికి కేంద్ర ప్రభుత్వం 12,000 కోట్ల రూపాయలను కేటాయించింది. మూలధన వ్యయం కింద అందించే సహకారం బహుళ ప్రయోజనాలను కలిగి ఉంటుంది. దీనివల్ల ఆర్ధిక వ్యవస్థ పుంజుకుని ఆర్థికాభివృద్ధి సాధించడానికి అవకాశం కలుగుతుంది. ఈ రెండు ప్రయోజనాలను పొందడానికి రాష్ట్రాలు సంస్కరణలను వేగంగా అమలు చేయడం ప్రారంభించాయి. ఇప్పటికే తొమ్మిది రాష్ట్రాలు ఒక దేశం ఒక రేషన్ కార్డ్ విధానాన్ని, నాలుగు రాష్ట్రాలు వ్యాపారం సులభతరం చేయడానికి, ఒక రాష్ట్రం స్థానిక పట్టాణ సంస్థ / వినియోగ సంస్కరణలను విజయవంతంగా అమలు చేశాయి. ఈ రాష్ట్రాలకు అదనంగా 40,251 కోట్ల రూపాయలను అదనంగా సేకరించడానికి అనుమతులు జారీ అయ్యాయి. సంస్కరణల అమలు గడువు పొడిగించడంతో మరికొన్ని రాష్ట్రాలు వీటిని అమలు చేస్తాయని ఆశిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.39 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
12,39,76,825
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 12.39 కోట్లకుపైగా  నిల్వలు అందుబాటులో ఉన్నాయి.
మంత్రిమండలి
భారతదేశానికి మరియు ప్రపంచ ఆరోగ్య సంస్థ కు మధ్య అవగాహన పూర్వక ఒప్పందం కుదిరిన సంగతిని మంత్రివర్గం దృష్టి కి తీసుకురావడమైంది
భారతదేశానికి మరియు ప్రపంచ ఆరోగ్య సంస్థ కు మధ్య సంతకాలైనటువంటి మెమొరాండమ్ ఆఫ్ అగ్రిమెంట్  ను గురించి ప్రధాన మంత్రి శ్రీ నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశం దృష్టికి తీసుకు రావడమైంది. భారతదేశం లో కంట్రీ ఆఫీస్ మాధ్యమం ద్వారా కార్యకలాపాలు జరుపుతున్నటువంటి ప్రపంచ ఆరోగ్య సంస్థ యొక్క ఆగ్నేయ-ఆసియా ప్రాంతీయ కార్యాలయం ఈ ఎమ్ఒఎ లో డబ్ల్యు హెచ్ ఒ కు ప్రాతినిధ్యం వహించింది. 2018 మార్చి నెల 13వ తేదీన న్యూ ఢిల్లీ లో ఈ అవగాహన పత్రంపైన సంతకాలు అయ్యాయి.
ఈ ద్వైపాక్షిక ఎమ్ఒఎ భారతదేశానికి మరియు ప్రపంచ ఆరోగ్య సంస్థ కు మధ్య సహకారాన్ని ప్రోత్సహిస్తుంది. దీని వల్ల భారతదేశం లోని ప్రజల యొక్క సార్వజనిక స్వాస్థ్య స్థితిగతులను మెరుగుపరచడంలో తోడ్పాటు లభించగలదు.
ఆరోగ్య, కుటుంబ సంక్షేమ మంత్రిత్వ శాఖ
97.14 కోట్ల డోసులను దాటిన భారతదేశ కొవిడ్-19 టీకా కార్యక్రమం
98.07 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 16,862 కొత్త కేసులు నమోదు
మొత్తం కేసుల్లో క్రియాశీల కేసులు  0.60 శాతం
వారపు పాజిటివిటీ రేటు  గత 112 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 97.14 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 30,26,483 డోసులతో కలిపి, 97.14 కోట్ల డోసులను  టీకా కార్యక్రమం అధిగమించింది. 95,66,873 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,75,695
|
|
రెండో డోసు
|
|
90,66,113
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,61,142
|
|
రెండో డోసు
|
|
1,54,84,841
|
|
18-44 ఏళ్ల వారు
|
|
మొదటి డోసు
|
|
39,11,64,632
|
|
రెండో డోసు
|
|
10,81,79,876
|
|
45-59 ఏళ్ల వారు
|
|
మొదటి డోసు
|
|
16,72,35,490
|
|
రెండో డోసు
|
|
8,52,83,655
|
|
60 ఏళ్లు పైబడినవారు
|
|
మొదటి డోసు
|
|
10,54,86,278
|
|
రెండో డోసు
|
|
6,08,00,831
|
|
మొత్తం
|
|
97,14,38,553
గత 24 గంటల్లో 19,391 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,33,82,100 కు పెరిగింది.
దేశవ్యాప్త రికవరీ రేటు 98.07 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 110వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 16,862 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 2,03,678. ఇది 216 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో ఈ సంఖ్య 0.60 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,80,148 పరీక్షలు చేశారు. దేశవ్యాప్తంగా ఇప్పటివరకు 58.88 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.42 శాతంగా ఉంది. గత 112 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.43 శాతంగా ఉంది. రోజువారీ పాజిటివిటీ రేటు గత 46 రోజులుగా 3 శాతం కంటే తక్కువగా, 129 రోజులుగా 5 శాతం కంటే తక్కువగా నమోదవుతోంది.